
Tisztelt Képviselő-testület!

A február végi rendkívüli időjárás miatt több őcsényi lakos azzal keresett meg, hogy nehézséget okoz nekik a fűtés további megoldása. Nagyrészt elfogyott már ezen családok tüzelőanyaga, beszerzése anyagi nehézségekbe ütközik.
Őcsény Község Önkormányzata a 2018. évi szociális célú feladatalapú támogatásából szeretne ezeken a kérelmezőkön segíteni kb. 5 m3 tűzifa vásárlásával.


Őcsény Község Önkormányzata 2018. évi szociális célú támogatási kerete 8.198.000 Ft, melynek felhasználásának részleteiről a jelen ülésen tárgyalt költségvetési rendelet ad bővebb tájékoztatást. A költségvetési rendeletben tervezett kiadásokon felül erre a célra kérném  a tisztelt Képviselő--testület hozzájárulását, mely 22.000 Ft-os m3-enként tűzifa árral számolva 110.000 Forint+szállítási költséget tesz ki. 

 
	Határozati javaslat:

Őcsény Község Önkormányzatának Képviselő-testülete akként dönt, hogy 2018. évi költségvetési terhére 5 m3 tüzelőanyagot vásárol, melynek fedezete a 2018. évi szociális célú feladatalapú támogatási keret.
A képviselő-testület felkéri a polgármestert, hogy a tüzelőanyag beszerzéséről gondoskodjon. 
A képviselő-testület felkéri a Szociális Bizottságot, hogy a kérelmekről egyedileg döntsön.
A képviselő-testület utasítja a gazdálkodási előadót, hogy az előirányzat módosításáról gondoskodjon.

